CELEX: 62011CN0266
Language: el
Date: 2011-05-27 00:00:00
Title: Υπόθεση C-266/11: Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 27 Μαΐου 2011 — Dansk Funktionærforbund, Serviceforbundet ενεργούσα ως εντολοδόχος του Frank Frandsen κατά Cimber Air A/S

22.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/15
            
         Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 27 Μαΐου 2011 — Dansk Funktionærforbund, Serviceforbundet ενεργούσα ως εντολοδόχος του Frank Frandsen κατά Cimber Air A/S
   (Υπόθεση C-266/11)
   2011/C 311/24
   Γλώσσα διαδικασίας: η δανική
   
      Αιτούν δικαστήριο
   
   Vestre Landsret
   
      Διάδικοι στην υπόθεση της κύριας δίκης
   
   
      Ενάγουσα: Dansk Funktionærforbund, Serviceforbundet ενεργούσα ως εντολοδόχος του Frank Frandsen
   
      Εναγομένη: Cimber Air A/S
   
      Προδικαστικό ερώτημα
   
   Έχει η οδηγία 2000/78/ΕΚ (1) την έννοια ότι η περιεχόμενη σ’ αυτήν απαγόρευση κάθε μορφής διακρίσεως λόγω ηλικίας αποκλείει την κατά την εθνική νομοθεσία διατήρηση σε ισχύ συλλογικής συμβάσεως εργασίας συναφθείσας μεταξύ αεροπορικής εταιρίας και της συνδικαλιστικής οργανώσεως των πιλότων της εταιρίας, η οποία προβλέπει την παραίτηση των πιλότων το αργότερο κατά τη συμπλήρωση του 60ού έτους της ηλικίας τους, λαμβανομένου υπόψη ότι η σχετική διάταξη, η οποία εφαρμοζόταν και πριν τεθούν σε ισχύ η οδηγία και ο νόμος περί μεταφοράς της στη δανική έννομη τάξη, αποσκοπεί στην κατοχύρωση της ασφάλειας των πτήσεων λαμβάνοντας ως δεδομένο, χωρίς εκτίμηση της κάθε περιπτώσεως χωριστά, ότι με την ηλικία μειώνεται η απόδοση των πιλότων, προβλέποντας όμως επίσης ότι κάθε πιλότος μπορεί, κατόπιν αιτήσεώς του, να εξακολουθήσει να εργάζεται για περίοδο ενός έτους δυνάμενη να ανανεωθεί, εφόσον η αίτησή του εγκριθεί από επιτροπή συγκροτούμενη από εκπροσώπους του εργοδότη και των εργαζομένων;
   
      (1)  ΕΕ L 303, σ. 16.